મલેશિયા એ ચીન અને ભારત વચ્ચે આવેલું પ્રાચીન કાળનું વ્યાપારિક કેન્દ્ર હતું. જ્યારે અહિયાં યુરોપીય પ્રજાનું આગમન થયું ત્યારે તેમણે મલક્કાને મહત્વપૂર્ણ વ્યાપારી બંદર બનાવ્યું. સમય જતાં મલેશિયા બ્રિટિશ સામ્રાજ્યનું એક ઉપનિવેશ બની ગયું. તેનો પ્રાયદ્વીપીય ભાગ એકત્રીસમી ઓગસ્ટ, ૧૯૫૭ના દિવસે ફેડરેશન મલાયાના રૂપે સ્વતંત્ર થયો હતો. ઈ. સ. ૧૯૬૩માં મલાયા, સિંગાપુર અને બોર્નિયો જેવા પ્રદેશો સાથે મળી મલેશિયા બન્યો. ઈ. સ. ૧૯૬૫માં સિંગાપુર શહેરે અલગ થઇને પોતાને સ્વતંત્ર જાહેર કર્યું.